ปกติไปตรวจเจาะเลือดทุก 3 เดือนค่าน้ำตาลก็อยู่ที่ 130 แต่ต่อมาเจาะเลือดวัดค่าน้ำตาลสะสมเจอไป 7.2 จากเดิม 7.0 เลยบังคับให้กินยาเพิ่มมื้อเย็นอีก 1 เม็ด ช่วงนี้เลยต้องคุมอาหารประเภทหวานๆลดลงให้มากๆ แต่มาสังเกตุน้ำหนักตัวกลับลดลงไปเรื่อย จากปกติ 64.5 วันนี้มาชั่งน้ำหนักตัวดูเหลือ 61.5 กิโล หายไป 3 โล สงสัยมากเพียงแต่ช่วงนี้ออกปั่นจักรยานทุกวันเป็นเวลา เกือบครบเดือนแล้วปั่นวันละ 12 โลใช้เวลาปั่นออกเหงื่อ 31 นาที ( ปั่นติดต่อกันไม่ได้พักนะ )อาหารกินได้ นอนหลับ ปัสสาวะย่อยในตอนกลางวันเท่านั้นเพราะเป็นคนกินน้ำมาก อยากถามว่า ที่น้ำหนักลดลงไปเป็นเพราะอะไร อีกอย่างมีความดันสูง 145 ด้วยในวันไปตรวจเจาะเลือดมีนาที่ผ่านมา
สวัสดีค่ะ ในที่นี้น่าจะหมายถึงเป็นโรคเบาหวานเบาหวานเป็นภาวะที่ร่างกายมีระดับน้ำตาลกลูโคสในเลือดสูงกว่าปกติ โดยทั่วไปการตรวจจะใช้เกณฑ์วัดระดับน้ำตาลก่อนรับประทานอาหารในตอนเช้า ผู้ที่เข้ารับการตรวจต้องอดอาหารอย่างน้อย 8 ชั่วโมงในคืนก่อนตรวจ ซึ่งระดับน้ำตาลที่ปกติคือประมาณ 70-100 มิลลิกรัมต่อเดซิลิตร แต่หากค่าที่ได้สูงกว่า 100 มิลลิกรัมต่อเดซิลิตรขึ้นไปจะเสี่ยงต่อการเป็นเบาหวาน หากมากกว่า 126 มิลลิกรัมต่อเดซิลิตรขึ้นไปอาจจัดว่าเป็นโรคเบาหวานโรคเบาหวานอาจทำให้มีการกินจุ น้ำหนักลด ปัสสาวะบ่อยได้ เกิดจากน้ำตาลในเลือดที่สูงมากผิดปกติ และผลเสียในระยะยาวอาจทำให้เกิดการทำลายสายตา ไตวาย หรือเสี่ยงการเกิดแผลติดเชื้อ เสี่ยงต่อการเกิดโรคของหลอดเลือดต่างๆได้โดยเป็นโรคที่ต้องได้รับการรักษาด้วยยาลดระดับน้ำตาลในเลือดในระยะยาวภายใต้การดูแลของแพทย์ หากควบคุมระดับน้ำตาลในเลือดได้ดีขึ้น น้ำหนักน่าจะคงที่ได้มากกว่านี้เบาหวานเป็นโรคที่ไม่ค่อยหายขาด แต่เป็นโรคที่ควบคุมได้ โดยอาจต้องกินยาไปตลอดชีวิตและระมัดระวังเรื่องการรับประทานอาหาร ควรลดอาหารจำพวกแป้งและน้ำตาล และออกกำลังกายสม่ำเสมอ